Tiltale for overtrædelse af dagældende skattekontrollov (bekendtgørelse nr. 1264 af 31. oktober 2013) § 16, stk. 3, jf. stk. 1, jf. nugældende skattekontrollov (bekendtgørelse nr. 1535 a... Vis mere
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Strafferetlige sanktioner og andre foranstaltninger;
Told, skat og moms;

/

54-årig mand idømt fængsel og bøde for over-trædelse af
skattekontrolloven og momsloven

54-årig mand fra By fundet skyldig i overtrædelse af skattekon-trolloven og
momsloven for forhold begået i 2015 og 2016.

Sagsnummer: 99-82/2021

Manden var tiltalt for overtrædelse af skattekontrolloven ved for indkomstårene 2015 og
2016, med forsæt til at unddrage det offentlige skat, at have undladt inden 4 uger efter
selvangivelsesfristens udløb de pågældende år at underrette told- og skattefor-valtningen
om, at ansættelsen var for lav med 101.906 kr. i udbytte og 112.000 i løn for 2015, og
250.265 kr. i udbytte og 400.000 kr. i løn for 2016, alt sammen fra et selskab, han besad
ejerandele i, hvorved det offentlige blev unddraget i alt 337.064 kr. i skat.   

Endvidere var han tiltalt for ved i perioden fra den 1. januar 2015 til den 31. december
2015, som indehaver og ansvarlig direktør for samme selskab, med forsæt til at und-
drage statskassen afgift, at have afgivet urigtige eller vildledende oplysninger eller for-tiet
oplysninger til brug for afgiftskontrollen eller kontrollen med udbetalinger, idet sel-skabet
angav en salgsmoms på i alt 129.064 kr., selvom salgsmomsen rettelig var 195.614 kr.,
hvorved statskassen blev unddraget 66.550 kr. i moms.   

Manden nægtede sig skyldig.

Retten fandt det på baggrund af vidneforklaringer og den skriftlige fremlagte dokumen-
tation bevist, at manden havde undladt at underrette skattemyndighederne om, at hans
skatteansættelse var for lav, idet der manglede oplysninger om udbytte og løn som an-
givet i anklageskriftet, ligesom det fandtes bevist, at salgsmomsen for selskabet var an-
givet for lavt som angivet i anklageskriftet. Retten fandt, at manden havde indset og ac-
cepteret muligheden for, at han ved at undlade at rette sine årsopgørelser derved und-
drog det offentlige skat, og at han ved at angive en for lav salgsmoms derved unddrog det
offentlige afgift. Retten fandt det herefter bevist, at manden var skyldig.

Straffen blev fastsat til fængsel i 3 måneder, der blev gjort betinget med vilkår om, at han
ikke må begå noget strafbart i en prøvetid på 1 år fra endelige dom, at han inden for en
længstetid på 8 måneder fra endelig dom udfører ulønnet samfundstjeneste i 80 timer, og
at han er under tilsyn af Kriminalforsorgen i prøvetiden. Han blev tillige idømt en bøde på
413.614 kr.   

Dommen blev afsagt af Retten i Herning den 2. juni 2021.